ddrg/super_eurlex huggingface dataset:
2.

A 21ala. pontban (1031/2010/EU bizottsági rendelet) szereplő kiigazítások helyébe a következő szöveg lép: „a) A 22. cikk (7) bekezdésének első mondatát az EFTA-államok vonatkozásában a következőképpen kell értelmezni: »Az EFTA-államok értesítik az árverező azonosító adatairól és elérhetőségéről az EFTA Felügyeleti Hatóságot, amely ezen információkat továbbítja a Bizottságnak.« b) A 24. cikk (2) bekezdése a következő mondattal egészül ki: »Az EFTA-államok és a Bizottság által saját nevében, valamint a tagállamok nevében kötendő olyan megállapodás megkötésére is figyelemmel, amelynek értelmében az EFTA-államok csatlakoznak az aukcióellenőr kinevezésére irányuló közös közbeszerzési megállapodáshoz, az EFTA-államok részt vesznek az e cikk szerinti közös fellépésben.« c) A 26. cikk (1) bekezdése a következő mondattal egészül ki: »Az EFTA-államok és a Bizottság által saját nevében, valamint a részt vevő tagállamok nevében kötendő olyan megállapodás megkötésére is figyelemmel, amelynek értelmében az EFTA-államok csatlakoznak a közös aukciós platformok beszerzésére irányuló közös közbeszerzési megállapodáshoz, az EFTA-államok részt vesznek az e cikk szerinti közös fellépésben.« d) A 30–32. cikk nem alkalmazandó az EFTA-országokra. e) Az 52. cikk (3) bekezdése a következő albekezdéssel egészül ki: »Az aukcióellenőr költségeinek azon hányadát, amely a 26. cikk (1) bekezdése szerint kijelölt aukciós platformmal kapcsolatban merül fel, el kell osztani a közös fellépésben részt vevő tagállamok és az EFTA-államok között, mégpedig olyan arányban, amilyen arányban részesülnek az adott aukciós platformon elárverezett kibocsátási egységek összmennyiségéből.««
47.

Lengyelország

Wódka ziołowa z Niziny Północnopodlaskiej aromatyzowana ekstraktem z trawy żubrowej / Herbal vodka from the North Podlasie Lowland aromatised with an extract of bison grass
1.

A szöveg a 424. pont ((EU) 2021/1431 bizottsági végrehajtási rendelet) után a következő pontokkal egészül ki: „425. 32021 R 1411: A Bizottság (EU) 2021/1411 végrehajtási rendelete (2021. augusztus 27.) a Clostridium butyricum FERM BP-2789 tojójércék, hízópulykák, tenyészpulykák, kevésbé jelentős madárfajok (kivéve tojószárnyasok), elválasztott malacok és kevésbé jelentős elválasztott sertésfélék takarmány-adalékanyagaként való engedélyezésének megújításáról, brojlercsirkék, szopós malacok és kevésbé jelentős szopós sertésfélék tekintetében történő engedélyezéséről, valamint a 373/2011/EU, a 374/2013/EU és az 1108/2014/EU végrehajtási rendelet hatályon kívül helyezéséről (az engedély jogosultja: a Huvepharma NV Belgium által képviselt Miyarisan Pharmaceutical Co. Ltd) (HL L 304., 2021.8.30., 11. o.). 426. 32021 R 1426: A Bizottság (EU) 2021/1426 végrehajtási rendelete (2021. augusztus 31.) a Bacillus licheniformis (DSM 19670) által termelt szerin-proteáz brojlercsirkék takarmány-adalékanyagaként történő engedélyezéséről (az engedély jogosultja: az Unióban a DSM Nutritional Products Sp. z o.o. által képviselt DSM Nutritional Products Ltd.) (HL L 307., 2021.9.1., 17. o.).”
19bd.

32016 R 1075: A Bizottság (EU) 2016/1075 felhatalmazáson alapuló rendelete (2016. március 23.) a 2014/59/EU európai parlamenti és tanácsi irányelvnek a helyreállítási tervek, szanálási tervek és csoportszintű szanálási tervek tartalmát, az illetékes hatóság által a helyreállítási tervek és csoportszintű helyreállítási tervek tekintetében értékelendő minimumkövetelményeket, a csoporton belüli pénzügyi támogatás feltételeit, a független értékelőkre vonatkozó követelményeket, a leírási és átalakítási hatáskörök szerződéses elismerését, az értesítési követelmények és a felfüggesztésre vonatkozó közlemény eljárásait és tartalmát, valamint a szanálási kollégiumok operatív működését meghatározó szabályozástechnikai standardok tekintetében történő kiegészítéséről (HL L 184., 2016.7.8., 1. o.). A felhatalmazáson alapuló rendelet rendelkezései e megállapodás alkalmazásában a következő kiigazításokkal értendők: a) A 22. cikk (7) bekezdésének d) pontja a »meghatározott, és« szövegrész után az EFTA-államok tekintetében »az EGT-megállapodásba való belefoglalásuk után« szöveggel egészül ki. b) A 43. cikkben »az uniós jogban«, »az uniós joggal«, illetve »a hatályos uniós jog« szövegrész alatt az EFTA-államok tekintetében »az EGT-megállapodásban«, »az EGT-megállapodással«, illetve »az EGT-megállapodás« szöveg értendő. c) A 70. cikk (4) bekezdése, a 74. cikk (1) bekezdésének c) pontja, a 80. cikk (2) bekezdésének e) pontja, a 84. cikk (1) bekezdésének c) pontja, a 90. cikk (1) bekezdésének e) pontja, a 95. cikk (1) bekezdésének c) pontja és a 105. cikk (4) bekezdésének c) pontja a »nemzeti jogszabályokra« szövegrész után a », valamint adott esetben az EGT-megállapodás rendelkezéseire« szöveggel egészül ki. d) A 74. cikk (2) bekezdésének c) pontjában és a 84. cikk (2) bekezdésének c) pontjában »a határozat elkészítését, véglegesítését és alkalmazását szabályozó hatályos uniós és nemzeti jogszabályokra való hivatkozások« szövegrész, a 95. cikk (2) bekezdésének c) pontjában »a határozat elkészítését, véglegesítését és alkalmazását szabályozó hatályos uniós és nemzeti jogszabályokra« szövegrész alatt az EFTA-államok tekintetében »az EGT-megállapodás azon hatályos rendelkezéseire és azon hatályos nemzeti jogszabályokra való hivatkozások, amelyek a határozat elkészítését, véglegesítését és alkalmazását szabályozzák« szöveg értendő. e) A 75. cikk (1) bekezdésének c) pontja, a 85. cikk (1) bekezdésének c) pontja és a 96. cikk (1) bekezdésének c) pontja az »EBH« szövegrész után a »vagy adott esetben az EFTA Felügyeleti Hatóság« szöveggel egészül ki.
ÁLLÁSFOGLALÁS  ( 1 ) 
az örmény népirtás századik évfordulójáról  
(2015/C 315/05)  
AZ EURONEST PARLAMENTI KÖZGY ŰLÉS, 
— tekintettel eljárási szabályzata 9. cikkének (3) bekezdésére,  
— tekintettel az 1948. december 10-i Emberi Jogok Egyetemes Nyilatkozatára,  
— tekintettel az 1966. december 16-án kelt Polgári és Politikai Jogok Nemzetközi Egyezségokmányára,  
— tekintettel a háborús és az emberiesség elleni b űntettek elévülésének kizárásáról szóló, 1968. november 26-i ENSZ- 
egyezményre,  
— tekintettel az Európai Parlamentnek az örmény kérdés politikai rendezésér ől szóló 1987. július 20-i állásfoglalására,  
— tekintettel az Európai Parlamentnek a Törökország csatlakozás felé tett el őrehaladásáról szóló 1999. évi rendszeres 
bizottsági jelentésr ől szóló, 2000. november 15-i állásfoglalására,  
— tekintettel az Európai Parlamentnek a Törökországgal folytatandó tárgyalások megkezdésér ől szóló 2005. szeptember 
28-i állásfoglalására,  
— tekintettel a számos uniós tagállam jogalkotó szerve által elfogadott állásfoglalásokra és nyilatkozatokra,  
A. mivel 2015-ben van az Oszmán Birodalomban elkövetett örmény népirtás 100. évfordulója;  
B. mivel az emberiség családja minden egyes tagja méltóságának, valamint egyenl ő és elidegeníthetetlen jogainak elisme ­
rése alkotja a szabadság, az igazság és a béke alapját a világon;  
C. mivel a népirtás tagadását széles körben a népirtás utolsó fázisának tekintik, amely büntetlenséget jelent az elkövet ők 
számára, és bizonyíthatóan utat nyit az újabb népirtások el őtt; mivel az örmény népirtás határozott és kell ő id őben 
történ ő elítélésének elmaradása jelent ős mértékben hozzájárult ahhoz, hogy nem lehetett megakadályozni az embe ­
riesség ellen elkövetett újabb b űncselekményeket;  
D. mivel az ilyen b űncselekmények korai megel őzése kétségtelenül megállíthatja a konfliktusok, tragédiák és humanitárius 
katasztrófák eszkalálódását;  
1. elítéli az emberiesség elleni b űncselekmények és népirtás valamennyi formáját, és mélységesen helyteleníti az azok 
tagadására irányuló kísérleteket;  
2. tisztelettel adózik minden népirtás és emberiesség elleni b űncselekmény ártatlan áldozatainak emléke el őtt; 
3. hangsúlyozza, hogy a népirtások és az emberiesség elleni b űncselekmények megel őzését a nemzetközi közösség 
kiemelt céljának kellene tekinteni; úgy véli, hogy e területen alapvet ően fontos a nemzetközi képességek további 
fejlesztése;  
4. támogatja a népirtások megel őzésére, a népirtással üldözött emberek jogainak visszaállítására, valamint a történelmi 
igazságszolgáltatásra irányuló nemzetközi er őfeszítéseket;  
5. felhívja Törökországot, hogy dolgozza fel múltját;  
6. úgy véli, hogy a népek közötti jöv őbeli megbékélés el őkészítése rendkívüli jelent őséggel bír.HU 2015.9.23. Az Európai Unió Hivatalos Lapja C 315/23  
( 1 ) 2015. március 17-én Örményországban, Jerevánban elfogadott állásfoglalás.
I.

mivel az emberi jogi csoportok az elmúlt hónapokban többször is arról számoltak be, hogy az országban romlik az emberi jogok helyzete, illetve a véleménynyilvánítás és a gyülekezés szabadsága, többek között azáltal, hogy túlzott kényszert alkalmaznak békés tüntetők, újságírók, politikai vezetők és más olyan személyek ellen, akik ellenállnak Kabila elnök arra irányuló kísérleteinek, hogy az alkotmány szerint két ciklusra korlátozott hivatali időn túl is hatalmon maradjon;
úgy véli, hogy az orosz személyekkel és gazdálkodó egységekkel szembeni szankciók meghosszabbítása a minszki megállapodások végre nem hajtásának elkerülhetetlen következménye, és továbbra is úgy látja, hogy a megállapodások mindegyik fél általi végrehajtása képezi a kelet-ukrajnai orosz katonai agresszió okozta konfliktus tartós politikai megoldásának alapjait; rámutat arra, hogy az Uniónak nyitva kell tartania a további, fokozatosan alkalmazott szankciók lehetőségét arra az esetre, ha Oroszország – szomszédjai kárára – továbbra is megsérti a nemzetközi jogot; hangsúlyozza, hogy a Krím Oroszországi Föderációhoz történő annektálása a nemzetközi jog értelmében továbbra is jogellenes; felhívja a nemzetközi közösséget, hogy alakítsa ki a félsziget megszállásának megszüntetésére irányuló tárgyalások nemzetközi fórumát (összhangban az Európai Parlament 2017. március 16-i állásfoglalásával ( 3 ) ); ezzel összefüggésben határozottan elítéli a grúziai polgárok emberi jogainak az Oroszországi Föderáció megszálló erőit képviselő személyek általi szisztematikus megsértését, ideértve a meggyilkolásukat, kínzásukat és elrablásukat, miközben üdvözli a megszállt Abháziában és Dél-Oszétiában elkövetett súlyos emberi jogi jogsértésekről szóló 2018. március 21-i kétpárti állásfoglalás grúz parlament általi elfogadását, valamint az Otkhozoria–Tatunasvili listát, amely az említett jogsértésekért felelős vagy őket fedező személyek feketelistája, és felhívja a tagállamokat és a Tanácsot, hogy nemzeti és uniós szintű szankciók révén tegyék feketelistára az Otkhozoria–Tatunasvili listán jelenleg vagy a jövőben szereplő személyeket;
S.

mivel a Bizottság és az Egészségügyi Világszervezet (WHO) Európai Regionális Irodája 2020. november 4-i közös nyilatkozatukban elismerték (5), hogy további erőfeszítésekre van szükség a keleti partnerség országaiban a regionális és szubregionális egészségbiztonság javításához nyújtandó támogatásokhoz, az egészségügyi egyenlőtlenségek kezeléséhez, az egészségügyi rendszerek rezilienciájának megerősítéséhez, valamint a WHO nemzeti irodái és az uniós küldöttségek közötti együttműködés megerősítéséhez, továbbá hogy meg kell erősíteni az Európai Betegségmegelőzési és Járványvédelmi Központ (ECDC) és a WHO Európai Regionális Irodája közötti partnerséget annak érdekében, hogy a régió egészében koherens stratégiai megközelítéseket biztosítsanak;
Kiegészítő jegyzőkönyv a szövettipizáló reagensek csereforgalmáról szóló európai megállapodáshoz

AZON ÁLLAMOK, AMELYEK ALÁÍRTÁK A SZÖVETTIPIZÁLÓ REAGENSEK CSEREFORGALMÁRÓL SZÓLÓ EURÓPAI MEGÁLLAPODÁST,

emlékeztetve a megállapodás 5. cikke (1) bekezdésének rendelkezéseire, amelyek szerint a Szerződő Felek kötelesek minden szükséges intézkedést megtenni a másik Felek által rendelkezésükre bocsátott szövettipizáló reagensek behozatali vámok alóli mentességének biztosítása érdekében;

mivel az Európai Gazdasági Közösség tagállamai vonatkozásában az ilyen mentesség megadásának vállalása az Európai Gazdasági Közösséget létrehozó szerződés rendelkezéseinek hatálya alatt az erre a célra megfelelő hatáskörökkel rendelkező Közösség hatáskörébe tartozik;

mivel a megállapodás 5. cikkének (1) bekezdése rendelkezéseinek alkalmazásában az Európai Gazdasági Közösségnek a megállapodás Szerződő Felének kell lennie,

A KÖVETKEZŐKBEN ÁLLAPODTAK MEG:

1. cikk

Az Európai Gazdasági Közösség a megállapodás aláírásával a megállapodás Szerződő Felévé válhat.

2. cikk

Ez a kiegészítő jegyzőkönyv a megállapodást aláíró államok általi aláírásra nyitva áll, amelyek a megállapodás 7. cikkében előírt eljárás lefolytatását követően a kiegészítő jegyzőkönyv Szerződő Feleivé válhatnak.

3. cikk

Egyetlen tagállam sem válhat a megállapodás Szerződő Felévé, ha ugyanakkor nem válik ezen kiegészítő jegyzőkönyv Szerződő Felévé is, amely a megállapodás elválaszthatatlan részét képezi.

4. cikk

A kiegészítő jegyzőkönyv a megállapodás hatálybalépésének napjával megegyező napon lép hatályba.

5. cikk

Az Európa Tanács főtitkára köteles a Tanács és az Európai Gazdasági Közösség tagállamait értesíteni:

a) ennek a kiegészítő jegyzőkönyvnek minden aláírásáról;

b) minden megerősítő vagy elfogadó okirat letétbe helyezéséről;

c) ennek a kiegészítő jegyzőkönyvnek a hatálybalépési napjáról.

--------------------------------------------------
Megállapodás

levélváltás formájában az 1984. február 1-jén Brüsszelben aláírt, az Európai Gazdasági Közösség és a São Tomé és Príncipe Demokratikus Köztársaság kormánya között létrejött, a São Tomé és Príncipe partjainál folytatott halászatról szóló megállapodás módosításáról szóló megállapodás 1987. június 1-jétől kezdődő ideiglenes alkalmazásáról

A. São Tomé és Príncipe Demokratikus Köztársaság kormányának levele

Uram!

Hivatkozván az Európai Gazdasági Közösség és a São Tomé és Príncipe Demokratikus Köztársaság kormánya között létrejött, 1987. május 27-én parafált, a São Tomé és Príncipe partjainál folytatott halászatról szóló megállapodás módosításáról szóló megállapodásra, megtiszteltetés számomra, hogy tájékoztathatom arról, hogy a São Tomé és Príncipe Demokratikus Köztársaság kormánya kész e megállapodás 1987. június 1-jétől kezdődő ideiglenes alkalmazására, mindaddig, míg az említett megállapodás annak 2. cikke szerint hatályba nem lép, feltéve hogy az Európai Gazdasági Közösség is kész arra, hogy hasonlóan járjon el.

Ebben az esetben a Felek megegyeznek arról, hogy a megállapodásban meghatározott pénzügyi kompenzáció egyharmadával megegyező első részlet 1987. október 31. előtt folyósításra kerül.

Lekötelezne, ha megerősítené, hogy Kormánya egyetért ezen ideiglenes alkalmazással.

Kérem, Uram, fogadja megkülönböztetett nagyrabecsülésem kifejezését.

São Tomé és Príncipe Demokratikus Köztársaság kormánya részéről

B. Az Európai Gazdasági Közösség levele

Uram!

Megtiszteltetés számomra, hogy igazolhatom mai levelének kézhezvételét, amely a következőképpen szól:

"Hivatkozván az Európai Gazdasági Közösség és a São Tomé és Príncipe Demokratikus Köztársaság kormánya között létrejött, 1987. május 27-én parafált, a São Tomé és Príncipe partjainál folytatott halászatról szóló megállapodás módosításáról szóló megállapodásra, megtiszteltetés számomra, hogy tájékoztathatom arról, hogy a São Tomé és Príncipe Demokratikus Köztársaság kormánya kész e megállapodás 1987. június 1-jétől kezdődő ideiglenes alkalmazására, mindaddig, míg az említett megállapodás annak 2. cikke szerint hatályba nem lép, feltéve hogy az Európai Gazdasági Közösség is kész arra, hogy hasonlóan járjon el.

Ebben az esetben a Felek megegyeznek arról, hogy a megállapodásban meghatározott pénzügyi kompenzáció egyharmadával megegyező első részlet 1987. október 31. előtt folyósításra kerül.

Lekötelezne, ha megerősítené, hogy Kormánya egyetért ezen ideiglenes alkalmazással."

Megtiszteltetés számomra, hogy megerősíthetem: az Európai Gazdasági Közösség egyetért ezen ideiglenes alkalmazással.

Kérem, Uram, fogadja megkülönböztetett nagyrabecsülésem kifejezését.

Az Európai Közösségek Tanácsa nevében

--------------------------------------------------
Megállapodás

levélváltás formájában az Európai Közösség, valamint az Osztrák Köztársaság, a Finn Köztársaság, az Izlandi Köztársaság, a Norvég Királyság, a Svéd Királyság és a Svájci Államszövetség közötti, az egységes árutovábbítási eljárásról szóló 1987. május 20-i egyezmény módosításáról

1. sz. levél

Uram!

Az EGK–EFTA Egységes Árutovábbítási Vegyes Bizottság 1993. szeptember 23-i 1/93 ajánlásában az egységes árutovábbítási eljárásról szóló, 1987. május 20-i EGK–EFTA egyezmény számos módosítását javasolta. A javasolt módosításokat a melléklet tartalmazza.

Megtiszteltetés számomra, hogy megerősíthetem: a Közösség egyetért ezekkel a módosításokkal, és javaslom, hogy bármely esetleges változtatásra is figyelemmel azok 1994. július 1-jén lépjenek hatályba. Lekötelezne, ha megerősítené, hogy Kormánya egyetért a módosításokkal és a hatálybalépésük időpontjaként javasolt időponttal.

Kérem Uram, fogadja megkülönböztetett nagyrabecsülésem kifejezését.

az Európai Közösségek Tanácsa

+++++ TIFF +++++

2. sz. levél

Uram!

Megtiszteltetés számomra, hogy igazolhatom levelének kézhezvételét, amely a következőképpen szól:

"Az EGK–EFTA Egységes Árutovábbítási Vegyes Bizottság 1993. szeptember 23-i 1/93 ajánlásában az egységes árutovábbítási eljárásról szóló, 1987. május 20-i EGK–EFTA egyezmény számos módosítását javasolta. A javasolt módosításokat a melléklet tartalmazza.

Megtiszteltetés számomra, hogy megerősíthetem: a Közösség egyetért ezekkel a módosításokkal, és javaslom, hogy bármely esetleges változtatásra is figyelemmel azok 1994. július 1-jén lépjenek hatályba. Lekötelezne, ha megerősítené, hogy Kormánya egyetért a módosításokkal és a hatálybalépésük időpontjaként javasolt időponttal."

Megtiszteltetés számomra, hogy megerősíthetem: kormányom egyetért az Ön levelében foglaltakkal és a módosítások hatálybalépésének javasolt időpontjával.

Kérem Uram, fogadja megkülönböztetett nagyrabecsülésem kifejezését.

Fyrir ríkisstjórn lýðveldisins Íslands

+++++ TIFF +++++

For Kongeriket Norges Regjering

+++++ TIFF +++++

Für die Regierung der Schweizerischen EidgenossenschaftPour le gouvernement de la Confédération suissePer il governo della Confederazione svizzera

+++++ TIFF +++++

Suomen tasavallan hallituksen puolesta

+++++ TIFF +++++

För Konungariket Sveriges regering

+++++ TIFF +++++

Für die Regierung der Republik Österreich

+++++ TIFF +++++

--------------------------------------------------
Jegyzőkönyv

egy ukrajnai tudományos és technológiai központ létrehozásáról szóló megállapodás módosításáról

KANADA, SVÉDORSZÁG, UKRAJNA ÉS AZ AMERIKAI EGYESÜLT ÁLLAMOK,

egy ukrajnai tudományos és technológiai központ létrehozásáról szóló, 1993. október 25-én Kijevben aláírt megállapodás (az 1993-as megállapodás) XV. cikkének (B) bekezdésével összhangban,

A KÖVETKEZŐKBEN ÁLLAPODTAK MEG:

I. cikk

Az 1993-as megállapodás XII. cikkének (A) bekezdése a következőképpen módosul:

"Azon felek alkalmazottai részére, akik a központtal vagy annak projektjeivel vagy tevékenységével kapcsolatosan Ukrajnában tartózkodnak, Ukrajna kormánya olyan jogállást biztosít, amely megegyezik a diplomáciai kapcsolatokról szóló 1961. április 18-i bécsi egyezményben az igazgatási és műszaki személyzet részére biztosított jogállással."

II. cikk

Az 1993-as megállapodás XIII. cikke a következőképpen módosul:

"Bármely állam vagy az Európai Közösségek, amennyiben e megállapodás felévé kívánnak válni, az ügyvezető igazgatón keresztül értesítik az igazgatótanácsot. Az igazgatótanács az ilyen állam vagy az Európai Közösségek részére biztosítja e megállapodás hitelesített másolatait az ügyvezető igazgatón keresztül. Az igazgatótanács által történő jóváhagyást követően az államnak vagy az Európai Közösségeknek engedélyezik az e megállapodáshoz történő csatlakozást. Amennyiben az egykori Szovjetunió egy vagy több állama csatlakozik e megállapodáshoz, úgy azon államnak vagy államoknak meg kell felelniük a VIII. cikkben, a IX. cikk (C) bekezdésében és a X–XII. cikkben Ukrajna kormánya által vállalt kötelezettségeknek."

III. cikk

(A) E jegyzőkönyv ideiglenesen alkalmazandó az 1993-as megállapodás valamennyi aláíró fele által történt aláírását követően.

(B) Minden aláíró fél, miután elvégezte az e megállapodás számára kötelező erejűvé tételéhez szükséges valamennyi belső eljárást, diplomáciai csatornákon keresztül értesíti erről a többi aláíró felet.

(C) E jegyzőkönyv a (B) bekezdésben említett utolsó értesítés napján lép hatályba.

Fentiek hiteléül az alulírott, erre kellően feljogosított meghatalmazottak aláírták ezt a megállapodást.

Kelt Kijevben, 1997. július 7-én, egy-egy eredeti példányban, angol, francia és ukrán nyelven, a szövegek mindegyike egyaránt hiteles.

KANADA RÉSZÉRŐL:

+++++ TIFF +++++

A SVÉD KIRÁLYSÁG RÉSZÉRŐL:

+++++ TIFF +++++

UKRAJNA RÉSZÉRŐL:

+++++ TIFF +++++

AZ AMERIKAI EGYESÜLT ÁLLAMOK RÉSZÉRŐL:

+++++ TIFF +++++

--------------------------------------------------
Megállapodás

levélváltás formájában az Európai Gazdasági Közösség és a Zöld-foki Köztársaság között létrejött, a Zöld-foki-szigetek partjainál folytatott halászatról szóló megállapodásban előírt halászati lehetőségek és pénzügyi hozzájárulás 2001. július 1-jétől 2004. június 30-áig terjedő időtartamra történő megállapításáról szóló jegyzőkönyv ideiglenes alkalmazásáról

A. A Zöld-foki Köztársaság kormányának levele

Uram!

Hivatkozással a 2001. július 1-jétől 2004. június 30-áig terjedő időtartamra előírt halászati lehetőségek és pénzügyi hozzájárulás megállapításáról szóló, 2001. június 7-én parafált jegyzőkönyvre, megtiszteltetés számomra tájékoztatni arról, hogy a Zöld-foki Köztársaság kormánya kész 2001. július 1-jei hatállyal ideiglenesen alkalmazni a jegyzőkönyvet, annak 7. cikkével összhangban való hatálybalépéséig, feltéve, hogy az Európai Közösség is kész hasonlóképpen cselekedni.

E megállapodás azon az egyetértésen alapul, hogy a jegyzőkönyv 2. cikkében meghatározott pénzügyi ellentételezés első részletének megfizetésére 2002. január 31-éig sor kerül.

Lekötelezne, ha megerősítené azt, hogy az Európai Közösség egyetért a jegyzőkönyv ideiglenes alkalmazásával.

Kérem, Uram, fogadja megkülönböztetett nagyrabecsülésem kifejezését.

a Zöld-foki Köztársaság kormánya nevében

B. Az Európai Közösség levele

Uram!

Megtiszteltetés számomra, hogy igazolhatom mai levelének kézhezvételét, amely a következőképpen szól:

"Hivatkozással a 2001. július 1-jétől 2004. június 30-áig terjedő időtartamra előírt halászati lehetőségek és pénzügyi hozzájárulás megállapításáról szóló, 2001. június 7-én parafált jegyzőkönyvre, megtiszteltetés számomra tájékoztatni arról, hogy a Zöld-foki Köztársaság kormánya kész 2001. július 1-jei hatállyal ideiglenesen alkalmazni a jegyzőkönyvet, annak 7. cikkével összhangban való hatálybalépéséig, feltéve, hogy az Európai Közösség is kész hasonlóképpen cselekedni.

E megállapodás azon az egyetértésen alapul, hogy a jegyzőkönyv 2. cikkében meghatározott pénzügyi ellentételezés első részletének megfizetésére 2002. január 31-éig sor kerül.

Lekötelezne, ha megerősítené azt, hogy az Európai Közösség egyetért a jegyzőkönyv ideiglenes alkalmazásával."

Megtiszteltetés számomra, hogy megerősíthetem az Európai Közösség egyetértését a jegyzőkönyv ideiglenes alkalmazásával.

Kérem, Uram, fogadja megkülönböztetett nagyrabecsülésem kifejezését.

az Európai Unió Tanácsa nevében

--------------------------------------------------